*Tämä artikkeli käsittelee F1-kuljettajaa. Muita samannimisiä on lueteltu täsmennyssivulla.*

**Charles Marc Hervé Perceval Leclerc** (s. 16. lokakuuta 1997 Monte Carlo, Monaco) on monacolainen rata-autoilija.

Leclerc on ajanut kaudesta 2019 lähtien Scuderia Ferrari -tallissa Formula 1 -sarjassa ja hän solmi joulukuussa 2019 jatkosopimuksen Ferrarille vuosille 2020–2024. Leclerc kuului Ferrarin nuorten kuljettajien ohjelmaan. Hän on menestynein monacolainen Formula 1 -kuljettaja, koska hän on ainoa osakilpailuvoittaja (Louis Chiron sijoittui osakilpailuissa parhaimmillaan kolmanneksi ja Olivier Beretta ei kerännyt urallaan yhtään MM-pistettä)..

Ura
---

Leclerc aloitti uransa karting-sarjoissa jo 4-vuotiaana. Ensimmäisen voittonsa hän saavutti Ranskan PACA Championship -luokassa vuonna 2005, ja voitti samalla myös sarjan mestaruuden. Hän voitti sarjan mestaruuden myös vuosina 2006 ja 2008. Vuonna 2010 Leclerc siirtyi KF3-luokkaan ja voitti Junior Monaco Kart Cup -luokan mestaruuden. Sen ovat voittaneet F1-kuljettajista muun muassa Sebastian Vettel, Carlos Sainz ja Robert Kubica.*lähde?* Leclerc siirtyi KF2-luokkaan vuonna 2012 voittaen WSK Euro Series -luokan mestaruuden. Samana vuonna hän sijoittui CIK-FIA European KF2 Championship -luokassa toiseksi. Vuonna 2013 hän sijoittui KZ-maailmanmestaruusluokan loppupisteissä toiseksi häviten mestaruuden nykyiselle F1-kuljettajalle Max Verstappenille.

Vuonna 2014 Leclerc aloitti kilpauransa Formula Renault Alps -sarjassa saavuttaen kaksi voittoa, yhden paalupaikan ja seitsemän palkintosijaa, sijoittuen sarjan toiseksi. Samana vuonna hän kilpaili Eurocup Formula Renault -sarjassa vierailevana kuljettajana saavuttaen kolme palkintosijaa. Vuonna 2015 Leclerc siirtyi kilpailemaan Euroopan Formula 3 -sarjaan. Hän saavutti kauden aikana neljä voittoa ja kolme paalupaikkaa sijoittuen sarjan neljänneksi.

Vuonna 2016 Leclerc siirtyi GP3-sarjaan ART Grand Prix -tallin kuljettajaksi. Kauden aikana hän saavutti 202 pistettä, neljä paalupaikkaa ja kolme voittoa. Hän voitti sarjan mestaruuden. Leclerc valittiin saman vuoden maaliskuussa Ferrarin nuorten kuljettajien ohjelmaan.

Vuonna 2017 Leclerc kilpaili Formula 2 -sarjassa ajaen Prema Racing -tallissa. Leclerc voitti sarjan mestaruuden ajaen kauden aikana seitsemän kertaa kilpailun voittoon ja kahdeksan kertaa paalupaikalle.

Formula 1 -ura
--------------

Leclerc valittiin vuoden 2015 lopussa Ferrarin nuorten kuljettajien akatemiaan. Leclercin managerina toimii (2015) FIA:n puheenjohtajan Jean Todtin poika Nicolas Todt.

Maaliskuussa 2016 Leclerc nimitettiin Haas-tallin kehityskuljettajaksi. Britannian GP:ssä hän pääsi ajamaan tallin toista autoa perjantain ensimmäisessä vapaissa harjoituksissa.

#### Sauber (2018)

Kaudeksi 2018 Leclerc sai kilpakuljettajan paikan Sauber-talliin. Kauden avausosakilpailussa hän sijoittui 13:nneksi taisteltuaan sijoituksesta Williamsin Lance Strollia vastaan. Hän saavutti F1-uran ensimmäiset pisteensä Azerbaidžanin GP:ssä ollen kuudes. Leclerc keräsi kauden aikana 39 pistettä sijoittuen sarjan 13:nneksi.

#### Ferrari (2019–)

Kaudeksi 2019 Leclerc siirtyi Ferrarille korvaten Kimi Räikkösen, joka puolestaan siirtyi Sauberille. Bahrainin GP:ssä Leclerc ajoi uransa ensimmäisen paalupaikan ollen ensimmäinen monacolainen F1-kuljettaja, joka on saavuttanut paalupaikan. Kilpailussa Leclerc menetti varmalta näyttäneen voiton vain 10 kierrosta ennen maalia hänen autoonsa tulleeseen moottorivikaan, mikä pudotti hänet kilpailun kolmanneksi. Leclerc ajoi myös kilpailun nopeimman kierroksen. Leclercistä tuli toinen monacolainen F1-kuljettaja, joka on saavuttanut palkintosijan. Häntä ennen Louis Chiron oli sijoittunut kolmanneksi Monacon GP:ssä 1950. Itävallan GP:ssä Leclerc ajoi uransa toisen paalupaikan. Hän johti kilpailua, kunnes Max Verstappen ohitti hänet vain kaksi kierrosta ennen loppua pudottaen hänet kilpailun toiseksi. Leclerc voitti ensimmäisen GP:nsä Belgiassa 2019 ollen samalla ensimmäinen monacolainen, joka on onnistunut voittamaan F1-kilpailun. Leclerc ajoi voittoon myös Italian GP:ssä. Leclerc saavutti kauden aikana 264 pistettä sijoittuen sarjan neljänneksi.

Kaudella 2020 Leclerc ajoi kauden avauskilpailussa Itävallassa toiseksi lukuisten keskeytysten ja kolareiden seurauksena. Seuraavassa kilpailussa Leclerc joutui keskeyttämään kolaroituaan tallikaverinsa Vettelin kanssa kilpailun lähdössä. Britannian GP:ssä Leclerc nousi kolmanneksi Bottaksen rengasrikon seurauksena. Turkin GP:ssä Leclerc oli ajamassa toiseksi, mutta hän ajoi viimeisen mutkan leveäksi yrittäessään ohittaa Pérez‎iä, mikä pudotti hänet neljänneksi. Leclerc keräsi kauden aikana 98 pistettä sijoittuen sarjan kahdeksanneksi. Kauden jälkeen hän sairastui koronavirukseen (hänestä tuli viides positiivisen testituloksen saanut Formula 1 -kuljettaja), mutta hän sai taudista vain lieviä oireita ja parani ennen kauden 2021 alkua.

Leclerc aloitti kauden 2021 ajamalla tasaisia pistesijoja, mikä osoitti Ferrarin parannuksen kilpailuvauhdissa viimevuotisesta. Monacon GP:ssä Leclerc ajoi paalupaikalle ollen ensimmäinen monacolainen kuljettaja, joka on ajanut paalupaikalle Monacon GP:ssä. Leclerc ei kuitenkaan päässyt starttaamaan kilpailuun lainkaan aika-ajoissa sattuneen ulosajon seurauksena autoon lähtöruudukkoonajokierroksella tulleen vian takia. Leclerc ajoi paalulle myös Azerbaidžanin GP:ssä, mutta johti kilpailua vain kaksi kierrosta, kunnes Hamilton ohitti hänet. Leclerc sijoittui kilpailussa lopulta neljänneksi. Britannian GP:ssä Leclerc johti kilpailua vielä kaksi kierrosta ennen loppua, kunnes Hamilton ohitti hänet. Leclerc sijoittui lopulta kilpailussa toiseksi. Palkintosija jäi Leclercin kauden ainoaksi. Unkarin GP:ssä Leclerc joutui keskeyttämään kolariin. Leclerc keräsi kauden aikana 159 pistettä sijoittuen sarjan seitsemänneksi.

Leclerc aloitti kauden 2022 vahvasti ajamalla paalulta voittoon kauden avauskilpailussa Bahrainissa, mikä osoitti Ferrarin olevan nopea. Leclerc ajoi voittoon myös Australian kilpailussa, missä hän sai samalla F1-uransa ensimmäisen grand slamin (paalupaikka, voitto, nopein kierros ja johti joka kierroksen). Emilia-Romagnan GP:ssä Leclerc ajoi toiseksi sprinttikilpailussa, mutta putosi ajovirheen takia kuudenneksi sunnuntain kilpailussa. Espanjan GP:ssä Leclerc joutui keskeyttämään moottoririkkoon menettäen MM-sarjan johtonsa Max Verstappenille. Monacon GP:ssä Leclerc lähti paalulta mutta putosi Ferrarin varikkovirheen seurauksena kilpailun neljänneksi. Azerbaidžanin GP:ssä Leclerc lähti jälleen paalulta, mutta joutui keskeyttämään moottoririkkoon. Itävallan GP:ssä Leclerc ajoi voittoon. Ranskan GP:ssä Leclerc lähti paalulta, mutta joutui keskeyttämään kilpailussa pyörähdettyään ulos radalta oman ajovirheen seurauksena. Leclerc ei pystynyt haastamaan ylivoimaista Verstappenia kauden lopuissa kilpailuissa ja taisteli MM-sarjan kakkospaikasta Sergio Péreziä vastaan kauden päätöskilpailuun saakka sijoittuen lopulta MM-sarjan toiseksi 308 pisteellään.

Kausi 2023 alkoi Leclerciltä huonosti hänen keskeytettyä kauden avauskilpailussa Bahrainissa moottoririkkoon. Leclerc keskeytti myös Australiassa hänen kolaroitua Lance Strollin kanssa kilpailun alussa. Azerbaidžanin GP:ssä Leclerc lähti paalupaikalta, mutta taipui kilpailussa kolmanneksi. Itävallan GP:ssä Leclerc ajoi toiseksi. Belgian GP:ssä Leclerc lähti jälleen paalupaikalta, mutta putosi kilpailussa kolmanneksi. Hollannin GP:ssä Leclerc joutui keskeyttämään kilpailun aikana auton pohjaan tulleiden vaurioiden seurauksena. Yhdysvaltain GP:ssä Leclerc lähti paalupaikalta, mutta hän putosi kilpailussa kuudenneksi. Myöhemmin hänen tuloksensa hylättiin hänen autonsa pohjalevyn takaluistojen liiallisen kulumisen vuoksi. Hylkäyksen myötä Leclercistä tuli ensimmäinen kuljettaja sitten Ralf Schumacherin ja 2004 Kanadan GP:n, joka on lähtenyt paalupaikalta ja hylätty kilpailussa sekä ensimmäinen Ferrarin kuljettaja, joka ei päässyt maaliin kilpailussa, ei startannut kilpailuun ja hylättiin ainakin yhdestä kilpailusta, jossa hän aloitti paalupaikalta. Meksikon GP:ssä Leclerc lähti paalupaikalta sijoittuen kilpailussa kolmanneksi. São Paulon GP:ssä Leclerc lähti eturivistä, mutta pyörähti ulos radalta lämmittelykierroksella auton hydrauliikkavian takia, eikä päässyt starttaamaan kilpailuun. Las Vegasin GP:ssä Leclerc lähti paalupaikalta sijoittuen kilpailussa toiseksi. Leclerc ajoi toiseksi myös kauden päättäneessä Abu Dhabin GP:ssä. Leclerc keräsi kauden aikana 206 pistettä sijoittuen sarjan viidenneksi ollen tasapisteissä Fernando Alonson kanssa, joka keskinäisten sijoitustensa myötä oli hänen edellään sarjan neljäntenä.

### Tulokset kilpailuittain

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Haas | AUS  | BHR  | CHN  | RUS  | ESP  | MON  | CAN  | EUR  | AUT  | GBRTD | HUNTD | GERTD | BEL  | ITA  | SIN  | MAL  | JPN  | USA  | MEX  | BRATD | ABU  |  |  |  | – | – |
| 2017 | Sauber | AUS  | CHN  | BHR  | RUS  | ESP  | MON  | CAN  | AZE  | AUT  | GBR  | HUN  | BEL  | ITA  | SIN  | MALTD | JPN  | USATD | MEXTD | BRATD | ABU  |  |  |  |  | – | – |
| 2018 | Sauber | AUS13 | BHR12 | CHN19 | AZE6 | ESP10 | MON18† | CAN10 | FRA10 | AUT9 | GBRKesk. | GER15 | HUNKesk. | BELKesk. | ITA11 | SIN9 | RUS7 | JPNKesk. | USAKesk. | MEX7 | BRA7 | ABU7 |  |  |  | 39 | 13. |
| 2019 | Ferrari | AUS5 | ***BHR***3 | CHN5 | *AZE*5 | ESP5 | MONKesk. | CAN3 | FRA3 | **AUT**2 | GBR3 | GERKesk. | HUN4 | **BEL**1 | **ITA**1 | **SIN**2 | **RUS**3 | JPN6 | ***MEX***4 | *USA*4 | BRA18† | ABU3 |  |  |  | 264 | 4. |
| 2020 | Ferrari | AUSC | AUT2 | STYKesk. | HUN11 | GBR3 | ANI4 | ESPKesk. | BEL14 | ITAKesk. | TUS8 | RUS6 | EIF7 | POR4 | EMI5 | TUR4 | BHR10 | SKRKesk. | ABU13 |  |  |  |  |  |  | 98 | 8. |
| 2021 | Ferrari | BHR6 | EMI4 | POR6 | ESP4 | **MON**DNS | **AZE**4 | FRA16 | STY7 | AUT8 | GBR2 | HUNKesk. | BEL8 | NED5 | ITA4 | RUS15 | TUR4 | USA4 | MXC5 | SÃP5 | QAT8 | SAU7 | ABU10 |  |  | 159 | 7. |
| 2022 | Ferrari | ***BHR***1 | *SAU*2 | ***AUS***1 | EMI62 | **MIA**2 | **ESP**Kesk. | **MON**4 | **AZE**Kesk. | CAN5 | GBR4 | AUT12 | **FRA**Kesk. | HUN6 | BEL6 | NED3 | **ITA**2 | **SIN**2 | JPN3 | USA3 | MXC6 | SÃP46 | ABU2 |  |  | **308** | **2.** |
| 2023 | Ferrari | BHRKesk. | SAU7 | AUSKesk. | **AZE**3**2** | MIA7 | EMIC | MON6 | ESP11 | CAN4 | AUT2 | GBR9 | HUN7 | **BEL**35 | NEDKesk. | ITA4 | SIN4 | JPN4 | QAT5 | **USA**DSQ3 | **MXC**3 | SÃPDNS5 | **LVG**2 | ABU2 |  | 206 | 5. |
| 2024 | Ferrari | BHR4 | *SAU*3 | *AUS*2 | JPN  | CHN  | MIA  | EMI  | MON  | CAN  | ESP  | AUT  | GBR  | HUN  | BEL  | NED  | ITA  | AZE  | SIN  | USA  | MXC  | SÃP  | LVG  | QAT  | ABU  | **47** | **2.** |

### Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto-pallisijat | Paalu-paikat | Nopeimmatkierrokset |
| --- | --- | --- | --- | --- | --- | --- | --- | --- |
| 2018 | Sauber-Ferrari | 13. | 21 | 39 | 0 | 0 | 0 | 0 |
| 2019 | Ferrari | 4. | 21 | 264 | 2 | 10 | 7 | 4 |
| 2020 | Ferrari | 8. | 17 | 98 | 0 | 2 | 0 | 0 |
| 2021 | Ferrari | 7. | 22 (21 starttia) | 159 | 0 | 1 | 2 | 0 |
| 2022 | Ferrari | 2. | 22 | 308 | 3 | 11 | 9 | 3 |
| 2023 | Ferrari | 5. | 22 (21 starttia) | 206 | 0 | 6 | 5 | 0 |
| Yhteensä (6 kautta) | 125 (123 starttia) | 1 074 | 5 | 30 | 23 | 7 |

### Merkkipaalut

| Nro | Merkkipaalu | GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2018 |
| 2 | Ensimmäiset MM-pisteet | 4 | Azerbaidžanin GP 2018 |
| 3 | Ensimmäinen paalupaikka | 23 | Bahrainin GP 2019 |
| 4 | Ensimmäinen palkintosija | 23 | Bahrainin GP 2019 |
| 5 | Ensimmäinen nopein kierros | 23 | Bahrainin GP 2019 |
| 6 | 100 MM-pistettä | 28 | Kanadan GP 2019 |
| 7 | Ensimmäinen voitto | 34 | Belgian GP 2019 |
| 8 | 200 MM-pistettä | 35 | Italian GP 2019 |
| 9 | 10 palkintosijaa | 42 | Abu Dhabin GP 2019 |
| 10 | 300 MM-pistettä | 42 | Abu Dhabin GP 2019 |
| 11 | 400 MM-pistettä | 56 | Turkin GP 2020 |
| 12 | 500 MM-pistettä | 73 | Italian GP 2021 |
| 13 | 10 paalupaikkaa | 82 | Bahrainin GP 2022 |
| 14 | 600 MM-pistettä | 83 | Saudi-Arabian GP 2022 |
| 15 | 1. Grand Slam | 84 | Australian GP 2022 |
| 16 | 700 MM-pistettä | 92 | Itävallan GP 2022 |
| 17 | 20 palkintosijaa | 97 | Italian GP 2022 |
| 18 | 800 MM-pistettä | 99 | Japanin GP 2022 |
| 19 | 100 kilpailua | 100 | Meksikon GP 2022 |
| 20 | 900 MM-pistettä | 108 | Miamin GP 2023 |
| 21 | 20 paalupaikkaa | 115 | Belgian GP 2023 |
| 22 | 1 000 MM-pistettä | 119 | Japanin GP 2023 |
| 23 | 30 palkintosijaa | 125 | Abu Dhabin GP 2023 |
| 24 | 1 100 MM-pistettä | 127 | Saudi-Arabian GP 2024 |

### Saavutukset

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Voitot**

| Nro | Kilpailu |
| --- | --- |
| 1 | Belgian GP 2019 |
| 2 | Italian GP 2019 |
| 3 | Bahrainin GP 2022 |
| 4 | Australian GP 2022 |
| 5 | Itävallan GP 2022 |

 | **Paalupaikat**

| Nro | Kilpailu |
| --- | --- |
| 1 | Bahrainin GP 2019 |
| 2 | Itävallan GP 2019 |
| 3 | Belgian GP 2019 |
| 4 | Italian GP 2019 |
| 5 | Singaporen GP 2019 |
| 6 | Venäjän GP 2019 |
| 7 | Meksikon GP 2019 |
| 8 | Monacon GP 2021 |
| 9 | Azerbaidžanin GP 2021 |
| 10 | Bahrainin GP 2022 |
| 11 | Australian GP 2022 |
| 12 | Miamin GP 2022 |
| 13 | Espanjan GP 2022 |
| 14 | Monacon GP 2022 |
| 15 | Azerbaidžanin GP 2022 |
| 16 | Ranskan GP 2022 |
| 17 | Italian GP 2022 |
| 18 | Singaporen GP 2022 |
| 19 | Azerbaidžanin GP 2023 |
| 20 | Belgian GP 2023 |
| 21 | Yhdysvaltain GP 2023 |
| 22 | Meksikon GP 2023 |
| 23 | Las Vegasin GP 2023 |

 | **Nopeimmat kierrokset**

| Nro | Kilpailu |
| --- | --- |
| 1 | Bahrainin GP 2019 |
| 2 | Azerbaidžanin GP 2019 |
| 3 | Meksikon GP 2019 |
| 4 | Yhdysvaltain GP 2019 |
| 5 | Bahrainin GP 2022 |
| 6 | Saudi-Arabian GP 2022 |
| 7 | Australian GP 2022 |
| 8 | Saudi-Arabian GP 2024 |
| 9 | Australian GP 2024 |

 |

GP3-tulokset
------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | ART Grand Prix | *ESPFEA*1 | ESPSPR9 | ***AUTFEA***1 | AUTSPRKesk. | GBRFEA2 | GBRSPR3 | HUNFEA6 | HUNSPR3 | *GERFEA*5 | GERSPR3 | ***BELFEA***1 | BELSPR6 | **ITAFEA**4 | ITASPRKesk. | **MALFEA**3 | MALSPR5 | ABUFEAKesk. | ABUSPR9 | **202** | **1.** |

Formula 2 -tulokset
-------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Prema Racing | **BHRFEA**3 | *BHRSPR*1 | **ESPFEA**1 | ESPSPR4 | **MONFEA**Kesk. | MONSPRKesk. | ***AZEFEA***1 | *AZESPR*2 | **AUTFEA**1 | AUTSPRKesk. | **GBRFEA**1 | *GBRSPR*5 | HUNFEA4 | HUNSPR4 | **BELFEA**DSQ | BELSPR5 | ITAFEA17 | ITASPR9 | **JERFEA**1 | JERSPR7 | ABUFEA2 | ABUSPR1 | **282** | **1.** |

Yksityiselämä
-------------

Charles Leclercin isä oli Hervé Leclerc, joka kuoli vain 54-vuotiaana 20. kesäkuuta 2017. Leclercillä on kaksi veljeä, Arthur ja Lorenzo, joista Arthur kilpailee myös rata-autoilussa F2-sarjassa. Leclercin läheisimpiä ystäviä ja hänen oppi-isänsä karting-vuosinaan oli F1-kuljettaja Jules Bianchi, joka kuoli Japanin GP:ssä 2014 saamiinsa vammoihin. Jules Bianchi oli myös Charlesin kummisetä.

Lähteet
-------

1. 1 2 3 4  Charles Leclerc | Racing career profile | Driver Database *driverdb.com*. Viitattu 14.12.2021.
2. ↑  Ferrarin juniorikuskin pestille vahvistus – Alfa Romeon värit komistavat uutta Sauberia *MTV.fi*.  2.12.2017.  Arkistoitu 2.12.2017. Viitattu 2.12.2017.
3. ↑  Ferrari vahvisti 20-vuotiaan Leclercin pestin *yle.fi*. Viitattu 11.9.2018.
4. ↑  Ferrari ja Leclerc pitkään jatkosopimukseen – "Kulunut kausi on ollut minulle unelmavuosi" *yle.fi*. Viitattu 24.12.2019.
5. ↑  Ferrari adds Charles Leclerc and Giuliano Alesi to Driver Academy *Autosport*.  1.3.2016. Viitattu 12.3.2016.
6. ↑  Charles Leclerc - Monaco ESPN. Viitattu 23.12.2020. (englanniksi)
7. ↑  Louis Chiron - Monaco ESPN. Viitattu 23.12.2020. (englanniksi)
8. ↑  Olivier Beretta - Monaco ESPN. Viitattu 23.12.2020. (englanniksi)
9. ↑  Charles Leclerc completes ART GP line-up *Gp3series.com*.  29.2.2016. Viitattu 1.3.2016. (englanniksi)
10. ↑  Ferrari valitsi uuden kuskin  28.11.2015. Ilta-Sanomat.  Arkistoitu 30.11.2015. Viitattu 28.11.2015.
11. ↑  Leclerc gets Ferrari and Haas development role (Arkistoitu – Internet Archive)
12. ↑  Charles Leclerc Set for FP1 Sessions with Haas F1 Team
13. ↑  Draycott, Craig: Qualifying heroics and battling with the big boys – how each F2 graduate fared on their F1 debut *Formula1.com*.  24.3.2021. Formula One World Championship Limited. Viitattu 22.1.2022. (englanniksi)
14. ↑  Leclerc to replace Raikkonen at Ferrari for 2019 *Formula1.com*.  11.9.2018. Viitattu 11.9.2018. (englanniksi)
15. ↑  Tommi Koivunen: Charles Leclercille tunteikas voitto! "Tämä on Anthoinelle" – Kimi Räikkösellä surkea kisa *Ilta-Sanomat*.  1.9.2019. Viitattu 1.9.2019.
16. ↑  Leclerc self-isolating in Monaco after testing positive for Covid-19 *Formula1.com*.  14.1.2021. Formula One World Championship Limited. Viitattu 16.1.2022. (englanniksi)
17. ↑  Kelly, Sean: FACTS AND STATS: Leclerc takes first Ferrari grand slam since 2010 *Formula1.com*.  10.4.2022. Formula One World Championship Limited. Viitattu 5.2.2023. (englanniksi)
18. ↑  "Hamilton and Leclerc disqualified from United States Grand Prix for technical breach"
19. ↑  "Must-see: Front-row starter Charles Leclerc spins off on the Sao Paulo GP formation lap"
20. ↑  Hervé Leclerc passes away *cikfia.com*.  21.6.2017. CIKFIA. Viitattu 29.7.2017. (englanniksi)
21. ↑  Barlow, Jason: Could Charles Leclerc be F1's next superstar? *Car News*.  3.5.2018. Top Gear. Viitattu 31.3.2019. (englanniksi)
22. ↑  Arthur Leclerc to test drive with Formula E in Marrakesh *Motorsport News*.  10.1.2019. CNN. Viitattu 31.3.2019. (englanniksi)


|  |
| --- |
| Italia Scuderia Ferrari |
| **Tallipäällikkö:**Ranska Frédéric Vasseur
**Kilpakuljettajat:**16. Monaco Charles Leclerc ·  55. Espanja Carlos Sainz ·  38. Yhdistynyt kuningaskunta Oliver Bearman
**Testikuljettajat:**38. Yhdistynyt kuningaskunta Oliver Bearman ·  99. Italia Antonio Giovinazzi ·  39. Israel Robert Shwartzman ·  Italia Antonio Fuoco ·  Italia Davide Rigon ·  Monaco Arthur Leclerc
**Formula 1 -autot:**
125 F1 ·  166 F2 ·  275 F1 ·  240 F1 ·  375 F1 ·  212 F1 ·  625 F1 ·  500 F2 ·  553 F2 ·  553 F1 ·  555 F1 ·  D50 ·  801 F1 ·  Dino 156 F2 ·  246 F1 ·  412 MI ·  256 F1 ·  246 P F1 ·  156 F1 ·  156 F1-63 ·  158 F1 ·  512 F1 ·  246 F1-66 ·  312 F1-66 ·  Dino 246 Tasmania ·  312 F1-67 ·  Dino 166 F2 ·  312 F1-68 ·  312 F1-69 ·  312 B ·  312 B2 ·  312 B3-73 ·  312 B3-74 ·  312 T ·  312 T2 ·  312 T3 ·  312 T4 ·  312 T5 ·  126 CK ·  126 C2 ·  127 C3 ·  128 C4 ·  156-85 ·  F1-86 ·  Cart ·  F1-87 ·  F1-87/88C ·  F1-89 ·  F1-90 ·  F1-91 ·  643 ·  F92 A ·  F93 A ·  412 T1 ·  412 T2 ·  F310 ·  F310 B ·  F300 ·  F399 ·  F1-2000 ·  F2001 ·  F2002 ·  F2003-GA ·  F2004 ·  F2005 ·  248-F1 ·  F2007 ·  F2008 ·  F60 ·  F10 ·  150° Italia ·  F2012 ·  F138 ·  F14 T ·  SF15-T ·  SF16-H ·  SF70H ·  SF71H ·  SF90 ·  SF1000 ·  SF21 ·  F1-75 ·  SF-23 ·  SF-24 |

Kauden 2024 Formula 1 -tallit ja -kuljettajat

|  |  |  |  |  |
| --- | --- | --- | --- | --- |
| **Red Bull Racing** | **Mercedes** | **Ferrari** | **McLaren** | **Aston Martin Aramco** |
| 1. Max Verstappen11. Sergio Pérez  | 44. Lewis Hamilton63. George Russell  | 16. Charles Leclerc55. Carlos Sainz38. Oliver Bearman | 4. Lando Norris81. Oscar Piastri  | 14. Fernando Alonso18. Lance Stroll  |
| **Alpine** | **Williams** | **RB** | **Kick Sauber** | **Haas** |
| 10. Pierre Gasly31. Esteban Ocon | 2. Logan Sargeant23. Alexander Albon | 3. Daniel Ricciardo22. Yūki Tsunoda | 24. Zhou Guanyu77. Valtteri Bottas | 20. Kevin Magnussen27. Nico Hülkenberg |

GP3-sarjan mestarit

|  |  |  |
| --- | --- | --- |
| 2010: Meksiko Esteban Gutiérrez2011: Suomi Valtteri Bottas2012: Uusi-Seelanti Mitch Evans

 | 2013: Venäjä Daniil Kvjat2014: Yhdistynyt kuningaskunta Alex Lynn2015: Ranska Esteban Ocon

 | 2016: Monaco Charles Leclerc2017: Yhdistynyt kuningaskunta George Russell2018: Ranska Anthoine Hubert

 |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |